Arisba

Arisba () eli Arisbe () oli antiikin aikainen kaupunki ja kaupunkivaltio (polis) Lesboksen saarella Kreikassa. Se sijaitsi noin 1,2 kilometriä koilliseen nykyisestä Arísvin (ent. Tsoumaïlí) kylästä.

Arkaaisella kaudella Arisba oli yksi Lesboksen kuudesta merkittävimmästä kaupungista lesboslaisen pentapoliin kaupunkien (Mytilene, Methymna, Eresos, Antissa ja Pyrrha) ohella. Methymna valtasi kaupungin jossain vaiheessa ennen Herodotoksen aikaa eli 400-lukua eaa. Plinius vanhemman mukaan kaupunki tuhoutui myöhemmin maanjäristyksessä.

Arisban paikalla on akropolis eli linnavuori sekä joitakin linnoitusmuurien ja muiden rakennusten jäänteitä.

Lähteet 

Aioliin kaupungit
Antiikin Kreikan kaupungit Egeanmeren saarilla
Antiikin Lesbos
Arkeologiset kohteet Kreikassa